अहिले ७७ वटै जिल्लाका सदरमुकाम वा नगरपालिका वा सहरबजार तथा आसपासका ग्रामीण भेगमा कसैले राम्रो व्यवसाय सञ्चालन गरेको छ भने आँखा चिम्लेर भनिदिए हुन्छ, त्यो पक्कै पनि विदेशबाट फर्केर आएको देशप्रेमी नेपाली हो, जो आफ्नो ज्ञान, सीप र श्रम सदुपयोग गरेर परिवार र मुलुकको समुन्नतिका लागि निरन्तर खटिइरहेको छ । छिमेकी भारत, चीन हुन् वा पूर्वका, मलेसिया, जापान र दक्षिण कोरिया अथवा खाडी समन्वय परिषद्का सदस्य मुुुलुक र इजरायल जहाँबाट फर्केका हुन्, सबै नेपालीमा थालेको काममा पूर्ण रूपले समर्पित हुने बानी देखिन्छ ।
